LidanRubinov/Halacha-QA huggingface dataset:
שאלה: מזוזות מזויפות: לקחתי את מזוזות הבית לבדיקה בבית חב"ד, מה שלא עשינו כבר שתים עשרה שנים. האדם בבית חב"ד הסתכל על המזוזה ואמר שאין כל טעם לשלוח אותה לבדיקה, וכי היא פסולה- "לא אמיתית". האם באמת יש אנשים שמוכרים קלפי מזוזה "מזויפים"? איך ניתן להבחין בין מזוזה כשרה ללא כשרה? קשה לי להאמין שחיינו בבית שהמזוזה בו לא כשרה כל כך הרבה שנים. אחי הגדול חלה במחלה קשה, אמא שלי איבדה את העבודה שלה. אני מקווה שלא נזכרנו מאוחר מדי. היום אני יודעת שההלכה אומרת לבדוק את המזוזות פעמיים בכל 7 שנים.
תשובה: לצערנו יש מזוזות פסולות ולפעמים יש מזוזות גם מזויפות. הדבר החשוב ביותר לקנות מאדם ירא שמים ולתת את המזוזות למגיה. לגבי העבר אתם נאנסתם ולא עשיתם עבירה ביודעים ולכן הכפרה על העבר היא לא קשה ובמיוחד אם תתחילו להקפיד מכאן ולמעלה. ודאי שהצרות שהיו בעבר כיפרו עליכם ומכאן ואילך יהיה בביתכם רק ברכה והצלחה.
שאלה: המרחק בין העמודים בצורת הפתח: האם יש מקסימום למרחק בין העמודים של צורת הפתח?
תשובה: אין שיעור למרחק בין העמודים, ומבחינת האמת כדי להקיף שטח גדול מספיק ארבעה עמודים, אלא שכיון שצריך שהחוט יהיה מתוח לכן עושים יותר עמודים, ואם כן אף על פי שמבחינת ההלכה אין שיעור למרחק בין העמודים, מכל מקום למעשה יש להרחיק בין עמוד לעמוד כל עוד שהחוט שמעליהם יהיה מספיק מתוח.
שאלה: גילויים של סגולת ישראל: במסגרת לימוד עם סטודנטיות חילוניות, עלה נושא סגולה ובחירה וייחוד עם ישראל. ניסיתי לתת דוגמה של גילוי הסגולה במסירות נפשם של חיילי צה"ל גם ה"חילוניים". תלמידותי טענו שזוהי תופעה המופיעה אצל כל העמים - לאומיות, פטריוטיזם. כיצד להסביר ענין מסירות נפש יהודית, ומהן עוד דוגמאות של גילוי סגולת ישראל?
תשובה: בנוגע לנכונות למסירות נפש של חיילים. במדינות דמוקרטיות רבות הצבא הינו צבא שכירים ולא צבא מתנדבים. יש מדינות רבות שעיקר הצבא מושתת על קבוצות מיעוט הרוצות להוכיח את עצמם. מעבר לכך שהסגולה מתגלית באיזון הנפשי שיש בין העדינות ואי הנכונות לעשות דבר שאינו צודק לבין הנכונות למסור את הנפש להגנה. יש דברים אחרים שרואים בהם את סגולת ישראל. ראשית בעת מלחמות יש התגייסות לאומית כללית. שנית - עצם הנכונות להמשיך לגור בארץ מסוכנת. סגולת ישראל נתינת להבחן בחוש הצדק והמוסר שהוא באמת מתגלה בצורה עמוקה ביחס לערבים אולם יסודו טוב. סגולת ישראלבריבוי העמותות וריבוי התנועות עם רעיונות וערכים שונים. סגולת ישראל עוד תתגלה בכך שעם ישראל עתיד לחזור בתשובה. עם ישראל לא ישבע מן המזון החומרי חיצוני שאינו מתאים לצרכים הפנימיים שיש בו.
שאלה: בדיקת מזוזה בבית שכור: אני דייר בבית שכור ויש לי מספר שאלות. 1. על מי חלה חובת בדיקת המזוזות (אם כי אני מבין שזה אינטרס שלי)? 2. כל כמה זמן בודקים מזוזות והאם צריכים להחליפן לפי זמן קבוע, גם אם הן תקינות?
תשובה: 1. אפשר לבקש מבעל הבית שיבדוק את המזוזות ואם אינו מסכים אז לקנות מזוזות ולקבוע אותם במקום המזוזות של בעל הבית אך לשמור את המזוזות של בעל הבית. 2. מזוזות תקינות וכשרות לא צריך להחליפם. ובדיקת מזוזות פעמיים בשבע שנים (ע"פ הגמרא ביומא (יא.) מזוזת יחיד נבדקת פעמיים בשבוע, דהיינו, פעמיים בשבע שנים. וכן פסק השו"ע חלק יורה דעה סימן רצ"א סעיף א').
שאלה: לפני זמנה בציבור או בזמנה ביחיד: אני מתחיל לעבוד סמוך לזמן הנץ. באפשרותי להתפלל בציבור במנין פועלים לפני הנץ, או ביחיד בנץ במקום העבודה. מה עלי לעשות? אשמח לקבל מקורות לתשובה.
תשובה: אם אתה מתפלל תמיד, בקביעות, בנץ, תעדיף תפילה בנץ על פני תפילה בציבור. אבל אם אינך מתפלל בקביעות בנץ, אלא כשזה מזדמן, עדיף להתפלל במניין קודם לנץ. יש על זה בהתחלת סימן פ"ט באורח חיים שרק מי שמתפלל בקביעות בנץ, זה עדיף על פני תפילה בציבור.
שאלה: ברכת המזון בקול רם: נהוג בביתנו שאב המשפחה מברך בקול את כל ברכת המזון ושאר בני הבית מקשיבים ועונים אמן לאחר הברכות וב"רחמן". האם על כל אחד מוטלת החובה לברך בפני עצמו או שמא מעצם השמיעה יוצאים ידי חובה?
תשובה: מצד עיקר הדין, בעצם השמיעה יוצאים ידי חובה, אם הוא מכוון להוציא אתכם ידי חובה ואתם מתכוונים לצאת. וכך היה מקובל בתקופת התלמוד. אצל אחינו התימנים, עד היום נוהגים כך בסעודות גדולות, זקן שבחבורה מברך ומוציא את כולם. רוב יהודי אשכנז לא נוהגים כך, משום שחוששים אולי לא יתכוונו לצאת ואולי לא יתכוון להוציא. אבל אם אתם נוהגים כך בבית, שראש המשפחה מברך ומוציא ואתם מתכוונים לצאת, אין שום בעיה. אדרבא, יש בזה הידור ועדיפות של ברוב עם.
שאלה: כמוסות תוצרת חו"ל: ברצוני לשאול ביחס ל פרוטק פלוס, המוגדר כתוסף תזונה. אלה הן כמוסות המיוצרות בשויצריה ומכילות: שמן סויה, ג לטין, חומרים מייצבים,גליצרול, תמצית פרופוליס, סיליקה, תמצית אכינצאה, תמצית אסטרגלוס, תמצית אונה דה גאטו. לכמוסות אין טעם, ונלקחות בבליעה, למיטב ידיעתי, לשם חיזוק מערכת החיסון, כמונע הצטננויות. האם מותר להשתמש בהם?
תשובה: זה תוספת מזון ולא תרופה, וגם אם אין טעם יש לבדוק האם הרכיבים כשרים.
שאלה: בריחה או רדיפה אחר כבוד: ראשית ישר כח על העבודה הרבה בעניית השאלות. יש לי שאלה שמטרידה אותי מאוד. ידועה האמרה: "כל הרודף אחר הכבוד - הכבוד בורח ממנו, והבורח מהכבוד - הכבוד רודף אחריו" אני תמיד מתלבט איך להתנהג - אני באמת רוצה להיות הכי רחוק מהכבוד - ולכן אני ככל יכולתי משתדל להתרחק ממנו. הבעיה היא שממש כמו שהאמרה אומרת, ככל שאני מתרחק מהכבוד הוא ממש רודף אחרי, מה שגורם לי ממש לתהות אולי אני צריך לרדוף אחריו כדי להתרחק ממנו. אשמח לקבל הכוונה, ולהבין את דעת התורה בעניין.
תשובה: באופן אישי אתה צריך לסגל לעצמך מידה שאינך רודף אחר הכבוד ולא רוצה אותו. אם בכל זאת אנשים מכבדים אותך, זה בתור ת ח רצו שלאדם לא תהיה תכונה של רדיפה אחר הכבוד. וח הוסיפו שמי שמתרחק מזה, בכל זאת מגיע לו הכבוד על ידי נסיבות שההשגחה האלוקית פועלת, והוא אינו צריך לעשות שום דבר למען זה.
שאלה: דין שמיטה בגמ"ח: אנחנו בסניף שלנו בבני עקיבא ברמלה החלטנו לפתוח גמ"ח בסניף ונתקלנו בבעיה בקשר לירקות. האם מותר לנו לאסוף ירקות לגמ"ח מהשוק שבו רוב הסיכויים שלירקות אין היתר מכירה? ברצוננו לדעת איך לפעול.
תשובה: בדרך כלל, מה שלא בא מאדמות נכרים, עשו על השדה היתר מכירה. רוב אדמות הלאום החקלאיות נמכרו. אם זה לא בא מהערבה הדרומית או שלא יודעים שבא ממקומות נכרים, אז זה מהיתר מכירה. יש אנשים בודדים (שאפשר לספור אותם) שהאדמות רשומות על שמם ולא מכרו. כשאדם הולך לקנות, אינו צריך לחשוש שדווקא משם זה בא. הולכים אחר הרוב ("כל דפריש מרובא פריש"). וכן כשאתם אוספים, אינכם צריכים לחשוש.
שאלה: מחלוקת בהלכה למשה מסיני: הרמב"ם בהלכות ממרים ובהקדמה למשנה כותב שלא תתכן מחלוקת בהלכה למשה מסיני ובדברי קבלה. והרי לכאורה מצינו מחלוקות כאלו, כגון דין צרורות שלחכמים יש הלכה למשה מסיני, שמשלם חצי נזק ואילו לסומכוס אין (וספק אם יש לו אפילו בכח כוחו).
תשובה: כבר עסקו בשאלתך עיין ס' המפתח ברמב"ם פרנקל.
שאלה: גינת הנוי בשמיטה: עשבים שוטים צומחים מסביב ובתוך צמחי הנוי בגינתי. אין אפשרות להכנס עם חרמש מבלי לפגוע בצמח. אין גם אפשרות להדברה בגלל צפיפות הצמחים. מה עוד באפשרותי לעשות כדי להלחם בתופעה?
תשובה: אם העקירה היא לשם הנוי של הגינה אפשר בשעת דחק לעקור גם ביד. בברכת התורה והארץ הרב יהודה הלוי עמיחי
שאלה: מעשר כספים בתוספת שעות עבודה: האם ניתן להמיר מעשר כספים במעשר שעות, כלומר, במידה ואני מועסקת במשרה של עשר שעות ואני עובדת שעה נוספת. ולפי זה, מה דין שעות עבודה נוספות אצל מורה?
תשובה: אם את מתכוונת לעבוד שעה נוספת ללא קבלת שכר, לכאורה נראה, שאם את נותנת בשעה הזו שיעורי עזר לילדים נזקקים שלהוריהם אין מה לשלם, זה יחשב כמעשר כספים. כיון שבמקום לשלם בכסף את משלמת בעבודה (כל שעת עבודה שווה כסף).
שאלה: כבוד תלמיד חכם: שמעתי מאחד שקורא לעצמו רב, שגם נותן שיעורים וגם כותב באינטרנט, ואומר דברים קשים כנגד הרב קוק, כגון שדבריו הם דברי מינות ואסור לקרוא את ספריו. איך צריך להתייחס אל אדם כזה?
תשובה: זהו אדם שאין לו חלק לעולם הבא, והוא מאלה שנקראים אפיקורסים (סנהדרין צט, ב). ואפילו מי שמבזה תלמיד חכם אחר מותו - הוא מאלה החייבים הנידוי (רמב"ם הל' ת"ת ו, יד). וממילא ברור שאין לשמוע אדם כזה, אלא אם כן המגמה היא לדעת מה להשיב לאפיקורס. "ואמר רב יהודה אמר רב: כל המבזה תלמידי חכמים אין לו רפואה למכתו". וכן "אמר רבי יהודה: לא חרבה ירושלים אלא בשביל שביזו בה תלמידי חכמים, שנאמר: ויהיו מלעיבים במלאכי האלוהים ובוזים דבריו ומתעתעים בנביאיו עד עלות חמת ה' בעמו עד לאין מרפא" (שבת קיט, ב). ועל אחת כמה וכמה כאשר פוגעים בכבודו של גדול הדורות האחרונים, מרא דאתרא, רבם של ישראל, מרן הרב קוק זצ"ל, שדבריו דברי אלוקים חיים לדור. ועל כגון זה אמרו חכמים (סנהדרין קי, א): "כל החולק על רבו כחולק על השכינה. וכל העושה מריבה עם רבו כעושה עם שכינה. וכל המתרעם על רבו כאילו מתרעם על השכינה. וכל המהרהר אחר רבו כאילו מהרהר אחר שכינה." והרשע הזה שגורם לאנשים לעשות מריבה ומחלוקת ולהתרעם ולהרהר על רבותיהם, הוא מהקשים ביותר, שנראה כצדיק ורשעותו גדולה. ובסוף קלונו יתגלה, בעולם הזה ובעולם האמת בגיהנם, אבל בינתיים אנשים עלולים ליפול ברשתם. ואשרי הזוכה ללמוד את דברי תורתו העמוקים והמאירים של מרן הראי"ה זצ"ל.
שאלה: האכלת דגים: האם מותר לתת לדגים שבאקווריום תולעים חיים למאכל?
תשובה: אין בזה איסור. שכן איסור צער בעלי חיים הוא דווקא כשמצערים אותם בחינם. אבל כאשר הדבר נעשה לצורך האכלת הדגים שלו, אין בזה איסור.
שאלה: חיות מחמד: האם ראוי לאדם לגדל חיות מחמד בביתו? ובמיוחד שרוב חיות המחמד, כגון כלב, חתול, תוכי, הם מהמינים הטמאים (שאינם כשרים לאכילה)?
תשובה: אף שאסרו חכמים על יהודי לעשות סחורה בחיות טמאות, שמא מתוך שיהיו מצויות בידו, יבוא לאכול מבשרן. זהו דווקא במיני חיות שהגויים רגילים לאכול מבשרן. אבל לגבי חיות שמגדלים לשעשוע וחביבות, ברור שאין מקום לחשש זה, ולכן מותר לגדלן (ב"י יו"ד קיז). וכן כתב החיד"א (ברכ"י שם ב), שעל פי זה נהגו לגדל תוכים. ויש לציין, שאין לאדם לגדל חיות כשאין הוא בטוח שיוכל להאכילם כראוי (ע' ירושלמי כתובות ד, ח). ואמנם היו שרצו לומר שמפני שחיות אלו נקראות טמאות, אף שאין בדבר איסור, אין ראוי להכניס אותם לבית. אבל האמת, שדבר זה לא נזכר בספרי הפוסקים, ודי לנו במה שאסרה התורה, ואין לנו להוסיף עוד איסורים. ומה שחיות אלו נקראות טמאות, קשור לכך שהן אסורות באכילה, שעל פי התורה מי שאוכל אותן מטמא עצמו. אבל אין זה אומר שמידותיהן פגומות, ושהמגדל אותן עלול להיפגם מעט בנפשו. ולהיפך לכל חיה מידה טובה ומיוחדת משלה. ובכמה מקומות שיבחו ח כמה ממיני החיות הטמאות, למשל שיבחו את נאמנותו של הכלב, ואת צניעותו של החתול. ועל כן כל אדם רשאי להחליט בעצמו, אם טוב לו לגדל חיות מחמד. אוכל לא כשר לחיות מחמד צידה ומוקצה בחיות מחמד בשבת להרים חיות מחמד בשבת
שאלה: בר מיצרא לעניין דירה שמתחת : האם נפסק בעניין בר מיצרא שלי יש זכות לרכוש הדירה שמתחת לדירתי לפני אחר, והאם יש לאחר זכות לדרוש פיצוי כספי כלשהוא לאחר שלחץ יד עם המוכר והוסיף על המחיר שהסכמתי 2000, אך כשראיתיו יוצא מהדירה שמתחתי והבנתי שגמור איתו לרכשה, נאלצתי לפתותו בפיצוי כספי, האם אין כאן אסמכתא? (המחיר שהצעתי בלאו הכי היה גבוה ממחיר השוק לדעת כמה מתווכים שראו את הדירה)ואסמכתא לא קניא ולכן איני חייב לשלם או שמא על אף האיום שעל כל הצעה שיציע אני אוסיף למוכר ולא אתן לו לרוכשה, ורק משום כך הסכים להצעתי, וכיום דורש שאשלם את התחייבותי כשהוא מתעלם מהעובדה שבגללו הוספתי למוכר עוד 2000 מעבר למה שסיכמתי.
תשובה: אומנם נפסק להלכה (שו"ע חושן משפט סימן קע"ה, ורמ"א שם) שיש דינא דבר מצרא בבתים (שלא כשיטת ר"ת) אך עדיין יש לעיין האם בקומה למעלה יש דין מצרנות  הדבר תלוי בשאלה באם מקובל לחבר דירות בצורה כזו (עיין בבית יוסף על סימן זה שמרחיב בדבר), וכמובן בהנחה שאתה מעוניין לחבר את הדירות. לעניין שאלתך, אף אם יש דין מצרנות לא שייכת כאן אסמכתא שכן הגמ' בפרק חזקת הבתים אומרת שאדם מוכן לשלם אף על דבר שמגיע לו על פי דין, על מנת לחסוך לעצמו את הדיון בבית דין (ביחוד במקרה זה שלא ברור שניתן בכלל להוציא על פי דין אדם זה מהדירה אם יקנה אותה), וודאי כאן שאותו אדם "עשה על פיך" (כלומר פרש מהדירה על סמך התחייבותך, כדין פועל) נראה שאתה מחוייב לשלם לו את שהתחייבת. בברכת "יישוב טוב" הרב ישראל גנץ
שאלה: טיפולי רפואה משלימה בנשים: אני מטפל בתחום הרפואה המשלימה. רציתי לדעת האם מותר לי כאדם דתי, נשוי, לטפל בנשים בשיטות כגון: רפלקסולוגיה (טיפול בכפות רגליים), דיקור סיני (הכנסת מחטים לנקודות דיקור הנמצאות על כל הגוף), עיסוי נקודתי (על בגד, או איבר חשוף)?
תשובה: זה בעיה. צריך להקפיד לא לטפל בנשים. מותר לרופא לבדוק אשה פה ושם, אך לכתחילה להכניס עצמו למצב של עיסוי או מסאג' זה בעיה. דיקור זה לא כל כך בעיה, זה עניין של שנייה. אך עיסוי יכול לקחת גם חצי שעה ואותו דבר רפלקסולוגיה. זה יכול להביא הרהורים וכדו' וזה פוגע בגדרי הצניעות.
שאלה: מזלג בשרי שהתערבב: בישלתי בטעות במחבת חלבית (אינה בת יומה) חביתה (פרווה) עם מזלג בשרית (סביר להניח שהיא בת יומה) נזכרתי בזה רק אחרי ששטפתי את המזלג והחזרתי אותה למגירה (יש שש מזלגות זהות) מה דין המחבת והמזלגות?
תשובה: ראשית יש להבהיר כי מזלג בת יומה הכוונה היא שהוכנסה בעשרים וארבע שעות האחרונות לתוך כלי ראשון, אם אכלו איתו מאכל בצלחת זה לא הופך אותו להיות בן יומו. אם הוא אינו בן יומו אזי כל הכלים מותרים. אם המזלג הוא אכן בן יומו אזי הוא מותר (מה גם שהוא נתערב עם שאר המזלגות ובטל ביניהם), וכעת נותר לדון לגבי המחבת. סביר להניח שלא היה בחביתה פי שישים מהחלק במזלג שנגע בה, שאז הכל היה מותר. אם המזלג נגע גם במחבת עצמה אזי המחבת נאסרת. אם היה בה שמן לטיגון החביתה, ניתן להגעיל את המחבת. הרב שמואל הולשטיין
שאלה: השבת גזל מהצבא: במהלך שירותי הצבאי (לפני הרבה שנים) לא הקפדתי על גזל ולצערי לקחתי לביתי כלי עבודה כלשהו, ועוד מס פריטים קטנים. הכלי והפריטים נלקחו מבסיסים שונים ואינני יודע לאן להחזירם! 1. האם אני יכול להחזיר אותם לאיזה שהוא בסיס, בהנחה שצה"ל זה ארגון אחד ולא משנה באיזה בסיס זה חוזר העיקר שזה חזר לצה"ל? 2. כיצד אשיב פריטים כשכבר התבלו ויצאו משימוש לחלוטין?
תשובה: א. חפצים רכוש צה"ל שנלקחו בזמן השירות הסדיר הם רכוש צה"ל והוי גזל ביד המחזיק בהם, לכן ישנה חובת השבת הגזל לבעלים. ב. אם החפצים במצב ראוי לשימוש (למרות שמעט התבלו) יש להחזירם כמות שהם. ג. להיכן ניתן להחזיר: האפשרות הטובה ביותר היא לאחת מתחנות המשטרה הצבאית. אפשרות שניה: לקצין תחזוקה. אפשרות שלישית והיא הבעייתית ביותר: למסור לחיילי בסיס מוצב הקרוב, כאשר הבעיה היא האם ניתן לסמוך על כך שלא יצרפו זאת לאוסף ה"ספרים" עודפים הפלוגתי או הפרטי שלהם. ד. אם החפצים במצב שאינו ראוי לשימוש סביר יש לעשות ההערכה כמה היו שווים בזמן הגזילה, ואת סכום זה להשיב לצבא. למי בדיוק יש להשיב? לאחר התייעצות נראה כי הדבר הטוב ביותר הוא לקנות ספרי קדש בסכום הנ"ל ולתת אותם לרבנות הצבאית. הרב ניר אביב. מקורות: שולחן ערוך חושן משפט סימן שנד סעיפים ב,ד שולחן ערוך חושן משפט סימן שס סעיף א שו"ת אגרות משה חושן משפט ח"א סימן פח ד"ה ומה ששאלת שולחן ערוך חושן משפט סימן שמח סעיפים ב-ד תלמוד בבלי מסכת בבא קמא דף צד עמוד ב, ודף צה עמוד א שולחן ערוך חושן משפט סימן שסו סעיף ב שו"ת אגרות משה חושן משפט ח"א סימן פח ד"ה ומה ששאלת
שאלה: גילוי בשמן זית: האם יש בעיה בשמן זית שהיה גלוי במשך הלילה או במשך היום?
תשובה: כפי שיש בכל משקה אחר שנשאר מגולה, דהיינו מעיקר הדין מותר בשתיה ובשימוש, ויש מחמירים שלא לשתות אותו (או להכניסו במאכלים), ויש גם המחמירים שלא להדליק בו נרות שבת. הרב שמואל הולשטיין
שאלה: שמיטה ואיכות הסביבה: כאשר משתמשים בירקות עם קדושת שביעית, נזרקות לפח המון שקיות ניילון. כל העולם מדבר כיום על הנזק העצום ששקיות אלו גורמות לסביבה. האם ישנו פתרון אחר? (נייר עיתון,שקיות נייר.) האם בכלל יש התייחסות ביהדות לאיכות הסביבה? נראה לי שדווקד אנו שמעריכים ומקדשים את העולם שברא לנו הקב"ה צריכים לשים דגש יותר גדול לשמור עליו, וחבל שזה נושא שדווקא לוקה בחסר בחינוך שלנו.
תשובה: אפשר לעטוף בשקיות נייר ובלבד שלא יקרעו מיד אלא לאחר זמן מסויים. ההלכה היהודית מאד מקפידה על איכות הסביבה, וכבר נכתבו על כך ספרים ומאמרים רבים (כגון: איכות הסביבה בהלכה, ועוד). דבריך צודקים שיש להוסיף עוד לימוד בשאלה חשובה זו. בברכת התורה והארץ הרב יהודה הלוי עמיחי
שאלה: ישיבת שבעה על אח מאבא: מה ההלכה אומרת לגבי ישיבת שבעה על אח רק מצד האבא?
תשובה: על אח מצד האבא יושבים שבעה ונוהגים דיני אבילות כמו על אח מאבא ואמא.
שאלה: מלחמת ( ) בית. התיעצות: בבית של ההורים של אשתי שוררת מלחמה כבר כמה שנים. חמי (חובש כיפה) אדם קשה מאוד, פוגע, מעליב ומקלל את חמותי קללות נמרצות וגסות לפני אנשים, שפת הדיבור שלו בוטה. הוא כועס על כל דבר קטן ומספר לשון הרע על כולם (כולל על הילדים שלו) ומחפש סיבות לריב כבר בכניסתו הביתה. מעשן הרבה ומשתכר לפעמים, והגרוע מכל הוא חסר קליטה וקשה הבנה. הוא צופה באתרי נשים וטוען שזה טבעי ושכולם עושים כך. ככל שהזמן עובר נהיה קשה יותר! (מדהים איך הילדים שלו נשארו דתיים) מצד שני, לעיתים הוא מוכן לתת את הנשמה עבור ילדיו מאונו ומכספו בצורה יוצאת דופן ומעוררת התפעלות. לי ולאשתי קשה להתנתק מהם כי אשתי מאוד מחוברת לאימה, ולכן חייבים להגיע מידי פעם לביקור או שבת, כי נפשה קשורה בנפשה. גם חמי עצמו אוהב את בתו ומרבה לבקר אצלנו. חמותי אשה חזקה למרות הייסורים שהוא מעביר עליה. היא חשבה פעם להתגרש, אך נמנעה כדי לא לגרום צער לילדים. אני משתדל לחנך את ילדי ליראת שמים, אך חושש שילדיי ילמדו או יושפעו מהסבא ואין על זה הרבה שליטה, כי תמיד הם יגיעו אלינו לביקור. מצד אחד אני לא רוצה לפגוע בהם, מצד שני חשוב לי חינוך ילדי והשקט הנפשי למשפחתנו (אני ואשתי מסתדרים היטב). כיצד עלינו לנהוג לפי דעתך?
תשובה: המציאות שאתה נמצא בה מורכבת ואין פתרון למצב. אתה צריך לחיות איתו. ולחנך את ילדיכם למדות טובות. והם יבינו בעצמם מה טוב ונכון בהנהגת הסבא שלהם. ומה לא טוב שאין ללמוד ממנו.
שאלה: שמן במחבת טפלון: הרב פסק שאם טיגנו במחבת טפלון עם שמן מספיק הגעלה ולא צריך ליבון. האם הכוונה אף במעט שמן לטיגון או דווקא בשמן עמוק?
תשובה: אני מתכוון לשמן עמוק. מעט שמן, זה כמו יבש.
שאלה: עם ישראל במדבר : יש לי כמה שאלות ואשמח אם תוכל לענות לי עליהן: מדוע נסמכה פרשת המנורה לפרשת הנביאים? מה היה תפקיד הכוהנים בזמן המסעות, ואיזה תפקיד היה ללווים? מי חטאת - מי היו מים אלה וכיצד הכינו אותם?
תשובה: פרשת המנורה נסמכה לפרשת הנשיאים, מבאר רש"י: "למה נסמכה פרשת המנורה לפרשת הנשיאים, לפי שכשראה אהרן חנוכת הנשיאים חלשה דעתו, שלא היה עמהם בחנוכה, לא הוא ולא שבטו, אמר לו הקב"ה חייך, שלך גדולה משלהם, שאתה מדליק ומטיב את הנרות"( רש"י במדבר פרק ח' פסוק ב') הלויים נשאו את המשכן וכליו. מי חטאת היו המים שבהם ערבו את אפר הפרה האדומה ועל ידם טיהרו את טמאי המתים. לפירוט מדוייק ניתן לעיין בתחילת פרשת חוקת. הרב שמואל הולשטיין
שאלה: גניזת ספרי ביקורת המקרא: א. ספרי ביקורת המקרא, שנכתבו על ידי חילונים אפיקורסים, האם צריכים גניזה? לפעמים הם מצטטים פסוקים עם שם ה. ב. מה הדין בשאלה הנ ל בחילונים שהם "על גבול האפיקורסיות", או שאני לא יודע במה הם מאמינים? ג. מה הדין של ספרי מ ד קאסוטו וי מ גרינץ או של האנציקלופדיה המקראית? ד. מה הדין אם צילמתי דפים מהספרים הנ ל, ואני רוצה לגונזם, האם צריך גניזה?
תשובה: א. לא, הם לא חשודים שקידשו את השם. ב. כל דבר שיש בו ספק, מן הסתם הוא עקום. ג. קאסוטו אולי טעון גניזה. קשה לי לומר שזה טעון ביעור אחר. ד. תגנוז, אולי הם לא לגמרי עקומים.
שאלה: התרמת כסף לצדקה וספירתו: איך ראוי להתרים כסף לצדקה ואיך ראוי על פי ההלכה לספור כסף שהתרמתי? (אולי יש חשש לפיתוי).
תשובה: תשאל אחד מאנשים שמתעסקים בהתרמה.
שאלה: קיום המצוות בתקופת המדבר: 1.איך בני ישראל קיימו את התורה הרי הם היו במדבר? מהיכן היו להם עורות לתפילין, צמר לציצית, ארבעת המינים? 2. איך בני ישראל התפללו במדבר, הרי את נוסח התפילות חכמים תיקנו יותר מאוחר, האם כל אחד התפלל תפילה משלו? 3. מה פירוש "עולת תמיד העשויה בהר סיני", האם משה הקריב קורבן עולה לפני מתן תורה? 4. ברכת המזון ותפילה - כאשר משה היה בהר סיני מה אמר לו הקב"ה לגבי המצוות האלה, האם הוא דיבר איתו בכלליות שצריך לברך אחר אכילת פת והאם הוא אמר לו בכלליות שצריך להתפלל? לא מובן לי. הרי את נוסח התפילות חכמים תיקנו וברכת המזון משה תיקן להם ברכת הזן ויותר מאוחר התווספו הברכות האחרות. אולי אם אני אומר אחר אכילת פת " בורא עולם" יצאתי ידי חובה מהתורה?
תשובה: קיום המצוות במדבר: עם ישראל יצא ממצרים בשלל רב, צאן ובקר, תכשיטים וצידה לדרך. נוסף על כך, הם לקחו עוד מהשלל בביזת הים. עולה בהר סיני: אכן הקריבו עולות בהר סיני לפני מתן תורה. ראה פרק כח פסוקים ה-ו. ברכת המזון: חייבים לברך ברכת המזון מהתורה, ואמנם לא כל הנוסח מהתורה אך יש עניינים שמהתורה חייבים להזכירם ועניינים אלו נאמרו למשה בסיני. הנוסח המדוייק שאנו אומרים היום נתקן יותר מאוחר כמבואר בגמרא בברכות מח ע"ב: "אמר רב נחמן: משה תקן לישראל ברכת הזן בשעה שירד להם מן, יהושע תקן להם ברכת הארץ כיון שנכנסו לארץ, דוד ושלמה תקנו בונה ירושלים. דוד תקן על ישראל עמך ועל ירושלים עירך, ושלמה תקן על הבית הגדול והקדוש, הטוב והמטיב ביבנה תקנוה כנגד הרוגי ביתר." לכתחילה יש לומר את הנוסח שתיקנו אנשי כנסת הגדולה, אולם בדיעבד יש לשונות שאם אמרם יצא ידי חובה (ראה שו"ע או"ח סימן קפז). תפילה: לגבי התפילה, לדעת הרמב"ם יש חובה מהתורה להתפלל תפילה אחת ביום, ולדעת הרמב"ן רק בשעת צרה יש מצווה להתפלל מן התורה. בתחילה כל אחד היה מתפלל תפילה מעצמו, והוא החליט מה לומר, ורק יותר מאוחר אנשי כנסת הגדולה תיקנו את הנוסח שבידינו, ומאז יש נוסח אחיד (פחות או יותר) לכולם. הרב יאיר וסרטיל
שאלה: בת לאבא גוי: החפץ לשאת אישה שאביה גוי ואמא יהודיה מה ההלכה אומרת בנידון?
תשובה: על פי ההלכה כל מי שאמה יהודייה הרי היא יהודייה לכל דבר וחייבת בכל המצוות. ממילא אין מניעה מלשאת אותה לאשה. לבד מכהן שאסור לו לשאת אותה לאשה. (שולחן ערוך אבן העזר סימן ד סעיף ה). הרב יהודה אודסר
שאלה: תיקון לעבירה של עוף בחלב: המקרה קרה לפני כמעט חודש (בחנוכה). חיממתי עוף על הגז, וכשהוא רתח (לפחות יד סולדת בו) לקחתי בטעות (חוסר תשומת לב) כף חלבית וערבבתי בעזרתה את העוף. על הכף היה דבוק משהו, כנראה (לא 100 אחוז) דייסה חלבית. (זה היה הדבר האחרון שהתבשל אז במטבח). מיהרתי לצאת ולכן חיפפתי עוד יותר- ואכלתי את העוף. נשאר עוד עוף בסיר ועוד בני בית אכלו מהעוף. הייתי בטוחה שאני אחטוף כאב בטן או איזה עונש אחר על כך, ולמרבה הפלא לא קיבלתי שום עונש. וגם, לא הצלחתי להרגיש שום צער על מה שעשיתי, בייחוד בגלל שכבר לא היה לי יראת חטא. א) מה גודל האיסור? ב)מה צריך לעשות כדי לכפר עליו? ג)איך לתקן את עצמי בעניין הנ"ל?
תשובה: טעות בידיך שעונש מגיע מיד, אילו היה כך לא הייתה לאדם בחירה חופשית. ה' חפץ בתשובה ולא בעונש. התשובה היא לימוד והקפדה על הלכות, לבדוק כל דבר שקונים, לשאול אם הוא כשר, להקפיד על תרומות ומעשרות, ערלה ושביעית, להתפלל יותר בכוונה בעיקר בסלח לנו.
שאלה: מזוזה בחו"ל בשבת : אני בבעיה רצינית. הגעתי לארה"ב לפני שבוע ביום חמישי, ונורא היה חשוב לי לשים בבית מזוזה אז ביקשתי מבן זוגי שיעשה את זה. והאמת שממש לא שמנו לב שיום שבת, והצבנו את המזוזה. עכשיו, קראתי שזה אסור בתכלית האיסור, ואני מבינה את זה. מאותו היום אני מרגישה נוראי בעניין, ואני באמת לא יודעת איך אני אצליח לכפר על זה או משהו. אנא עיזרו לי, עשיתי את זה באמת בתמימות דעים.
תשובה: הורידו את המזוזה וקבעוה מחדש. הקדישו זמן ללמוד על השבת ערכיה והלכותיה ושמרו שבת. השבת היא הבסיס של היהדות כי בשמירתה אונו מזדהים עם הרעיון שעולם החומר נברא על ידי ישות על-חומרית, אי לכך יש לעולמנו החומרי משמעות רוחנית, יש תכלית לחיים טעמו וראו כי טוב ה'.
שאלה: עשיית ראסטות: רציתי לדעת אם יש בעיה של צניעות או בעיה הלכתית אחרת לעשות ראסטות בשיער לגבי בנים או בנות?
תשובה: בנות - אין בעיה הלכתית ממש, אולם מדרכי הצניעות היא לא לבלוט בדברים חריגים המושכים את העין, וצריך לראות האם זה דבר בולט באופן מיוחד. בנים - ודאי שלא נכון, היות וזה לבוש בנות וכן ישנה בעיה של חציצה בתפילין. הרב שמואל הולשטיין
שאלה: עלייה לבית העלמין: בעוד כשבוע חל יום האזכרה השנתי לסבתי. נאמר למשפחתי כי לפי עדות מסויימות ניתן לעלות ביום שישי בבוקר צהריים. האם אכן מותר לעלות לבית העלמין ביום אחר שהוא לא יום האזכרה, ואם כן, באילו ימים, האם רק בשבוע שלפני ביום שישי שלפניי?
תשובה: אכן, מותר לעלות לבית העלמין ביום שישי. רצוי לעלות לקבר ביום השנה אולם אם אי אפשר ביום זה מותר לעלות לפניו או לאחריו בכל יום שרוצים ואין עדיפות ליום מסויים.
שאלה: מלות הקידושין (אירוסין): מלבד לטבעת שאני נותן האם צריך להגיד מילות קידושין, והאם חייב שהמשפחות יפגשו לפני החתונה?
תשובה: אני מבין שאתה מדבר על נתינת טבעת בטקס הקידושין. ודאי ידוע לך שנתינה זאת צריכה להעשות בטקס מסודר על ידי רב מוסמך, והכל נעשה על פיו. ואמרו ח (מסכת קידושין דף ו.) כל שאינו יודע בטיב גיטין וקידושין לא יהא לו עסק עמהם. (אם כוונת השאלה לטבעת שניתנה שלא במסגרת טקס קידושין, ושלא למטרת קידושין, ובמפורש כמתנה לאשה, אין בזה בעיה. ואם המקרה מורכב יותר יש לשאול שאלה בה מפורטים הפרטים של האירוע). פגישת המשפחות אינה מעכבת נישואין. ואם כוונתך לידיעת והסכמת ההורים, גם היא אינה מעכבת הלכתית את הנישואין, אבל חובת כיבודם לשתף אותם כמובן, ואם יש וויכוחים יש ליישבם בדרכי ולא רק מצד כבודם, אלא עצם הנישואין כיצירת תא משפחתי חדש, מחברים שתי משפחות מישראל, והבית החדש אינו רק התחלה חדשה אלא גם התחברות להמשכיות הדורות בעם ישראל, וממילא יש ערך בחיבור המשפחות והיכרותם. הרב אחיה ליפשיץ
שאלה: ברכת בגומל : מזה שנים רבות לקחתי כדור נגד התקפים ובעצת רופאי אינני לוקחת אותו מזה כמה ימים לאל. אין לי אבא ולא בעל וכן לא אחים. האם מותר לי כאשה לומר את ברכת הגומל? כיון שאיני נשואה, אין לי ילדים ולא פרנסה. אנא ברכו אותי לחיים טובים ובריאים.
תשובה: בעקרון אשה מברכת הגומל בפני עשרה גברים אולם במקרה שלך צריך לברר במה חלית והאם נרפאת לגמרי?
שאלה: מקום קביעת המזוזה: יש לי דלת בחדר שיוצאת מן החדר כלפי חוץ. קראתי במספר מקומות שהמזוזה צריכה להיות במצב כזה בצד ימין של היוצא מן החדר, האם זה נכון? האם כשדלת חדרי מופנית החוצה מן החדר המזוזה צריכה להיות מימין ליוצא מהחדר או שמא לנכנס לחדר?
תשובה: אם הדלת מובילה לחדר אחר וכיוון הכניסה הוא דרך החדר הזה לחדר השני, אזי אכן יש לשים את המזוזה בצד ימין של היוצא לחדר השני. אולם אם מהדלת הזו יוצאים החוצה אזי יש לשים את המזוזה בצד ימין של הנכנס לחדר. הרב שמואל הולשטיין
שאלה: ספק ספיחין שיצאו מא"י לחו"ל: בחנוית כאן בקנדה מוכרים פלפלים עם מדבקה שכתוב באנגלית תוצרת ארץ ישראל, מה דין הפלפלים בשמיטה?
תשובה: אם זה מייצוא, מן הסתם זה מאדמות שנמכרו, ואין בהם קדושת שביעית. לשאלת המשך בנושא.
שאלה: הלכות תשובה: קראתי במשנה תורה להרמב"ם שעל שלושה דברים אין כפרה: 1.שפיכות דמים. 2. גילוי עריות. 3. לשון הרע כנגד כולם. ומאידך קראתי שכשאדם עושה תשובה מתכפרים לו כל עוונותיו, ברגע שיתוודה עליהם. 1. האם גם שלושת העברות הללו מתכפרים, ובכלל האם יש עבירות שלא מתכפרים? 2.האם האדם צריך לעשות איזה שהם תיקונים על ידי רב או להתוודה בפני רב?
תשובה: 1. הרמב"ם כותב בהלכות רוצח, שעל שפיכות דמים, בעולם הזה לא בטוח שאפשר לעשות כפרה. אם רצח מישהו, מה כבר יכול לעשות. וגם על שאר הדברים הללו הכוונה שקשה לחזור בתשובה. האמת היא שאנו פוסקים בהלכות תשובה שאין דבר שעומד בפני התשובה. גם אם אדם עשה את העבירות האלו החמורות כמו רציחה, שלתקן את זה אי אפשר. זה לא כמו גזילה, אדם שגזל ממישהו, יכול להשיב את הת ולפייס אותו. אם רצח מישהו, אי אפשר להחזיר את זה כלל. אולי לעניין זה מתכוון הרמב"ם, שאין יכולת לתקן את העבר. אך תשובה מצד עצמה, הוא עושה כלפי שמיא. אם יש עונש בעולם הבא, זה לא בידינו. באופן כללי וודאי שאנו יוצאים מנקודת הנחה שלכל עבירה יש תשובה. רק שיש שמצוות שקשה מאוד לעשות תשובה. אבל הוא מצידו צריך לעשות מה שהוא יכול. 2. צריך לבטא את הווידוי בשפתיים, ולא מספיק הרהור בלב. אך לא צריך לפרט בפני מישהו. לקחו את זה אולי מהעובדי אלילים, ביהדות אין דבר כזה.